## ΠΡΩΤΟΔΙΚΕΙΟ ΠΕΙΡΑΙΩΣ

**Αριθμός 53/2021**

**ΠΡΑΞΗ**

 του Τριμελούς Συμβουλίου Διευθύνσεως Πρωτοδικείου Πειραιώς

Συνεδρίαση της 7ης Ιουνίου 2021

**Βασίλειος Τζελέπης, Πρόεδρος Πρωτοδικών - Πρόεδρος**

**Ελεάνα Σταυγιανουδάκη, Πρωτοδίκης - Μέλος**

**Μιχαήλ Τζεμπελίκος, Πρωτοδίκης - Μέλος**

**Θεοφάνης Μπαλαφούτης, Προϊστάμενος Δ/νσης Γραμματείας - Γραμματέας**

Στην σημερινή συνεδρίαση, το Συμβούλιο, αφού έλαβε υπόψη:

1. Τις διατάξεις του άρθρου 15 παρ. 7 περ. α΄ υποπερ. δδ΄ του Ν.1756/1988 «Κώδικας οργανισμού δικαστηρίων και κατάσταση δικαστικών λειτουργών», με τις οποίες καθιερώνεται τεκμήριο αρμοδιότητας του Τριμελούς Συμβουλίου,
2. Τις υπηρεσιακές ανάγκες, ως και την εύρυθμη λειτουργία των υπηρεσιών του Πρωτοδικείου Πειραιώς.
3. Το Ν. 4790/2021
4. Το άρθρο 1, α/α 3 της υπ’ αριθμ. Πρωτ. Δ1α/ΓΠ.οικ. 35169/ 5 Ιουνίου 2021, (ΦΕΚ 2366/ τεύχος Β’/2021), ΚΥΑ των Υπουργών ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΠΡΟΣΤΑΣΙΑΣ ΤΟΥ ΠΟΛΙΤΗ – ΕΘΝΙΚΗΣ ΑΜΥΝΑΣ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ - ΥΓΕΙΑΣ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ -ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ -ΔΙΚΑΙΟΣΥΝΗΣ-ΕΣΩΤΕΡΙΚΩΝ - ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ - ΥΠΟΔΟΜΩΝ ΚΑΙ ΜΕΤΑΦΟΡΩΝ - ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ - ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ, «Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από τη Δευτέρα, 7 Ιουνίου 2021 και ώρα 6:00 έως και τη Δευτέρα, 14 Ιουνίου 2021 και ώρα 6:00» στο οποίο προβλέπεται, ότι *με απόφαση του αρμοδίου οργάνου διοίκησης του οικείου δικαστηρίου ή εισαγγελίας, που τοιχοκολλάται στην είσοδο του δικαστηρίου ή της εισαγγελίας και αναρτάται στην ιστοσελίδα τους, εφόσον διαθέτουν, ορίζονται τα ειδικότερα ζητήματα που ανάγονται στην εύρυθμη διεξαγωγή των εργασιών τους, καθώς και όλα τα αναγκαία μέτρα που τηρούνται υπ’ ευθύνη τους, για την ασφαλή λειτουργία του δικαστηρίου ή της εισαγγελίας ενόψει της πανδημίας του κορωνοϊού COVID-19*.

**ΑΠΟΦΑΣΙΖΕΙ ΟΤΙ**

Κατά το χρονικό διάστημα, από τη Δευτέρα, 7 Ιουνίου 2021 και ώρα 6:00 έως και τη Δευτέρα, 14 Ιουνίου 2021 και ώρα 6.00, θα ισχύσουν οι ίδιες ρυθμίσεις με αυτές που περιέχονται στις υπ’ αριθμ. 48/2021 και 49/2021 πράξεις μας.

**Ο ΠΡΟΕΔΡΟΣ   ΤΑ ΜΕΛΗ   Ο ΓΡΑΜΜΑΤΕΑΣ**

**Β. ΤΖΕΛΕΠΗΣ ΕΛ.ΣΤΑΥΓΙΑΝΟΥΔΑΚΗ  Θ. ΜΠΑΛΑΦΟΥΤΗΣ**

**ΠΡ.ΠΡΩΤΟΔΙΚΩΝ    ΠΡΩΤΟΔΙΚΗΣ**

**Μ.ΤΖΕΜΠΕΛΙΚΟΣ**

**ΠΡΩΤΟΔΙΚΗΣ**

ΑΚΡΙΒΕΣ ΑΝΤΙΓΡΑΦΟ ΥΠΗΡΕΣΙΑΚΟ

ΠΕΙΡΑΙΑΣ ΑΥΘΗΜΕΡΟΝ

Η ΓΡΑΜΜΑΤΕΑΣ

ΙΩΑΝΝΑ ΠΑΤΡΑ